અધિકારીઓ અનુસાર, સરકાર જાણે છે કે આ કામ ખૂબ જ મુશ્કેલ છે, પરંતુ સરકાર વધુ માત્રામાં કેશ જમા કરાવનારા લોકો પર દબાણ કરવા માંગે છે, જેથી તેઓ જાતે ડિસ્ક્લોઝર સ્કિમ હેઠળ પોતાની સંપત્તિ જાહેર કરે. અરુણ જેટલીએ બજેટ રજૂ કરતી વખતે પણ કહ્યું હતું, '2 લાખથી 80 લાખ સુધીની રકમ કુલ 1.09 કરોડ બેંક ખાતાઓમાં જમા કરાવવામાં આવી, આ રીતે દરેક ખાતામાં લગભગ 5.03 લાખ રૂપિયા જમા થયા. 80 લાખ રૂપિયાથી વધુની રકમ કુલ 1.48 લાખ બેંક ખાતાઓમાં જમા થઇ, એનો અર્થ કે દરેક ખાતામાં લગભગ 3.31 કરોડ રૂપિયા જમા થયા.'